Каланаков, Николай Андреевич

Николай Андреевич Каланаков  (—) — ӱлгерчи, поэт, прозаик, драматург ла кӧчӱреечи. Совет ӧйиндеги баштапкы алтай бичиктӧстиҥ авторы, баштамы класстарда кычырар бичиктердиҥ тургузаачызы.

 Биографиязы 
Н. А. Каланаков  јылда Паспауул (Чоо аймак) јуртта чыккан. Бийсктеги катехизаторский училищени божодоло, алты јыл Алтайский Духовный Миссияда иштеген. Бойыныҥ ӧйинде Н. А. Каланаков ичкери кӧрӱмдӱ, турумкай, бичикчи улустыҥ бирӱзи болгон.

Совет ӧйдӧ  јылда ачылган педагогический техникумда алтай тилдиҥ ӱредӱчизи ле завуч болуп иштеген.

Оныҥ да учун кийнинде ол тӱрк таҥмалыкты латыньга кӧчӱрер, јаҥы таҥмалык тургузар, оныла тӧрӧл тилле ӱредӱ бичиктер белетеер амадула Новосибирск јаар атанып јатКаланаков Н.А. НЭБ. Мында коштой јаткан байат, хакас албатылардыҥ чыгартулу улузыла (Г. М. Токмашев ла Г. Б. Бытотов) Николай Андреевич эрчимдӱ иштеген.

Ӱредӱ бичиктер тургузардаҥ озо, јаҥыс тӱрк тилдӱ, тазылы бир калыктарла текши бир терминологический сӧзлик тургузар деп шӱӱлте болгон. Је јакшынак амаду јӱрӱмде бӱтпеген. Шылтагы — ӧс калыктардыҥ эҥ артык улузын јабарлап, актуга айдуга апарганы. Олорды Сибирь калада тӱрктердиҥ бирлигин тӧзӧӧргӧ ченешкен деп бурулагандар. Анайып, Каланаковты  јылда јабарлап, айдуга апарган,  јылда јанып келерде, ойто такып апарганКаланаков Николай Андреевич (1888) — Открытый список.
  јылда областной издательстводо корректор болуп иштеген.
  јылда јада калган.
  јылда оныҥ ады акталган.
Николай Андреевичтиҥ салымын ла энчизин келер ӱйелерге чектеерге билимчи Н. М. Киндикова кӧп иш ӧткӱрген. Ол јажытту кӧмзӧлӧрдӧ иштеп, Николай Андреевичтиҥ ӧткӧн јӱрӱмдик јолын чокымдаган.

 Кайралдары 

 Литература 
 М. М. Бурулова, А. В. Киндикова, Н. Н. Санина / Алтай литература 10-чы класс. — Горно-Алтайск, 2012.
 Киндикова, Нина Михайловна / Литературы Сибири: опыт исследования : монография / Н. М. Киндикова.  - Горно-Алтайск : ГАГУ, 2014. - 180 с. - URL: https://icdlib.nspu.ru/views/icdlib/3609/read.php (дата обращения: 01.08.2023) . - Текст : электронный

 Ајарулар 

 Тайантылар 

Категория:Республика Алтайдыҥ ады јарлу улузы
Категория:Алфавит аайынча кижилер
Категория:Алтай бичиичилер